Homeसमाजफेसबुक पर नहीं डाली राखी वाली सेल्फी, समाज ने किया युवक का बहिष्कार
सारे भाई लोग आजकल थानोस के स्टाइल में अपनी हाथों में बंधी राखी को दिखाते हुए सेल्फी लेकर उसे फेसबुक और इंस्टाग्राम पर पोस्ट कर रहे हैं।
August 27, 2018 Shubham समाज, सोशल मीडिया
रक्षाबंधन का त्यौहार खत्म हो गया। सारे भाई लोग थानोस के स्टाइल में अपनी हाथों में बंधी राखी को दिखाते हुए सेल्फी लेकर उसे फेसबुक और इंस्टाग्राम पर पोस्ट कर रहे थे। लेकिन इस तरह का पोस्ट नहीं करना एक युवक को इस कदर भारी पड़ गया कि उसे अपने ही समाज से बड़ी बेदर्दी से निकाल दिया गया।
एक युवक रक्षाबंधन पर राखियां फ्लॉन्ट करता हुआ।
दरसअल युवक ने राखी बंधवाने के बाद बहन को गिफ़्ट देकर मस्ती तो काफ़ी की लेकिन सेल्फी नहीं ली। जिसके कारण वो फेसबुक के माध्यम से अपने दोस्तों और रिश्तेदारों को ये बताने में नाकामयाब रहा कि उसने भी काफी हर्षोल्लास के साथ राखी के त्यौहार को मनाया है। जिसके कारण उसके दोस्तों और रिश्तेदारों ने उसे पाकिस्तानी बताते हुए समाज से बहिष्कृत कर दिया।
इस बाबत जब हमने बहिष्कृत युवक रोहित से बात की तो उसने बताया कि वो इस सभ्य समाज में रहते-रहते भूल गया था कि फेसबुक पर राखी वाली सेल्फी डालनी जरूरी होती है। उसने आगे बताया कि जो लोग हाथ में दस-दस राखियाँ बांध के सेल्फी डाले थे, उन लोगों ने उसे बहुत माँ-बहन की गाली दी, तब उसे अपनी गलती का अहसास हुआ ।लेकिन तब तक बहुत देर हो चुकी थी, और उसे समाज से बहिष्कृत कर दिया गया था।
रोहित ने आगे बताया कि घर-आँगन के छूटने के डर से उसने सभी से मेसेंजर में माफी माँगी, और सभी से वादा किया कि वो उनके हरेक आने वाले पोस्टों पर लाइक और कमेंट जरूर करेगा। जिसके बाद लोगों ने उसे माफ कर दिया, साथ में पोस्ट को शेयर करने की शर्त लगा कर।
इसके बाद रोहित ने कसम खाई की अब हरेक त्यौहार में वो त्यौहार वाले गेटउप में सेल्फी जरूर डालेगा।
August 26, 2018 Shubham भारत
प्रधानमंत्री नरेंद्र मोदी ने एक सुपरहिट नारा दिया था “ना खाऊंगा और ना खाने दूंगा”। वो आज तक उस नारे पर अटल हैं, तभी तो आज पुरे देश में रक्षा बंधन जब धूमधाम से मनाया […]